MASZK VISELÉSE AZ ALLANTOIN BEMÉRÉSEKOR KÖTELEZŐ!
FONTOS: AZ ENZIM PH=5 FÖLÖTT VESZÍT AZ AKTIVITÁSÁBÓL, EZÉRT FONTOS A MEGFELELŐ PH BEÁLLÍTÁSA!!

Gyártást a használni kívánt eszközök fertőtlenítésével és azok épségének ellenőrzésével kezdjük.
Egy keverős készülékbe bemérjük az A fázis (vizes) komponenseit és felmelegítjük  70-75°C-ra keverés mellett. Egy másik edénybe kimérjük a B fázis (olajos) komponenseit és felmelegítjük 70-75°C-ra. 
Külön kimérjük a C fázis komponenseit és amikor az A fázis elérte a 70°C-ot kis részletekben folyamatos keverés mellett hozzá adjuk azokat. Kevertetést addig folytatjuk amíg homogén, csomómentes nem lesz az emulzió. Ezután a még mindig 70°C-os AC fázishoz hozzáadjuk folyamatos keverés mellett a szintén 70-75°C-os B-fázist. 
10 percig kevertetjük, majd elindítjuk a hűtést. 
Folyamatos keverés mellett 40°C alá hűtjük az emulziót.

A40°C alatti hőmérsékletű emulzióhoz hozzáadjuk az inka mogyoróolajat folyamatos keverés mellett.

Ha stabil emulziót kaptunk, akkor hozzáadhatjuk a D fázis többi komponenseit is egyenként folyamatos keverés mellett. 
Az enzim hozzáadása után az emulzió viszkozitása drasztikusan lecsökken.

Beállítjuk a termék pH-ját 4,5-4,8 közé, amit a mért pH értéktől függően, 10 %-os citromsav vagy 5 %-os nátrium-hidroxid oldatokkal végzünk el.

Eltesszük a gyártási ellenmintát és elindítjuk a mikrobiológiai vizsgálatot. A terméket egy előzőleg kifertőtlenített átmenteni tárolóba töltjük. 
A gyártást a használt eszközök elmosogatásával, a munkafelület és a padlózat letakarításával fejezzük be.